Green Lantern (film)
Green Lantern je američki science fiction film snimljen 2011. godine u režiji Martina Campbella. Predstavlja ekranizaciju istoimenog popularnog stripa u izdanju DC Comics. Naslovni protagonist, čiji lik tumači Ryan Reynolds, je Hal Jordan, odvažni ali svojeglavi probni pilot kojeg Zbor zelenih svjetiljki, elitni vanzemaljski tim čuvara svemira, odabere da postane njihov prvi ljudski predstavnik. Radnja prikazuje kako će se, obdaren superherojskim moćima, morati suprotstaviti zlikovcu Parallaxu čije aktivnosti prijete ravonteži univerzuma. Green Lantern je bio izuzetno skup i ambiciozan projekt, u koga je studio Warner Bros., ohrabren uspjehom vlastite tematski srodne trilogije trilogije o Batmanu i suparničkih filmova o superherojima, uložio ogromna sredstva. Nakon premijere je, međutim, dobio loše kritike, ali i imao iznenađujuće lošu gledanost, te je Warner Bros. odustao od planiranih nastavaka. Reynolds, koji će se poslije u intervjuima često žaliti na nedostatak suvislog scenarija i loše uvjete produkcije, se godinu dana nakon premijere vjenčao za glumicu Blake Lively koja u filmu tumači lik njegove šefice i djevojke Carol Ferris.

Izvori

Vanjske veze

 
 
 
 
 

Američki filmovi
SF-filmovi
Akcije (filmovi)
Filmovi o superherojima
Filmovi temeljeni na stripovima